[{"text_idx": "#000001", "text": "Kiel c\u0302iujare, la venonta mardo 15-a de decembro la esperantisma movado festos la Esperanto-tagon tutmonde. Ankau\u030c c\u0302e ni, Kataluna Esperanto Asocio solenos en Espai Vilaweb je la 19h00 la naskg\u0302tagon de Ludwik Lejzer Zamenhof, iniciatinto de tiu lingvo kreita kun la celo estig\u0302i la internacia helplingvo kiu faciligu la fratecon kaj reciprokan interkomprenig\u0302on inter la diversaj homoj kaj popoloj."}, {"text_idx": "#000002", "text": "C\u0302ijare , la akton oni dedic\u0302os al la memoro de la figuro de la kataluna folkloristo kaj esperantisto Joan Amades i Gelats kadre de la eventoj de la jaro Amades. La prelegon faros la historiisto Dani Cortijo, au\u030ctoro de la blogo Altres Barcelones kaj membro de la Kultura Asocio Joan Amades. La evento tau\u030cgos kiel prezento de la unua eksponilo el la serio \u201cNiaj pioniroj\u201d, komisiita de Kataluna Esperanto Asocio kaj dedic\u0302ita, c\u0302ikaze, al Joan Amades."}, {"text_idx": "#000003", "text": "Dum tiu evento ac\u0302eteblos, en reduktita prezo, diversaj publikaj\u0302oj kiel la Agenda de la Terra 2016, la nura agendo ekzistanta en la kataluna, okcitana kaj esperanto, au\u030c la proverbaro esperanta-kataluna de Pedro M. Marti\u0301n Burutxaga."}, {"text_idx": "#000005", "text": "Obert: Dimecres de 17 a 19h"}]